VIDEO Louis Munteanu, declarație în forță înainte de Rapid - Farul
Farul Constanța va face deplasarea vineri, 15 martie, de la ora 20:30, pe stadionul din Giulești, pentru confruntarea cu Rapid București din play-off-ul Superligii României.
Campioana en-titre a obținut accederea în play-off-ul Superligii în ultima etapă a sezonului regular. Farul a beneficiat după înjumătățire de 22 de puncte și ocupă a cincea poziție în a doua parte a campionatului, momentan.
Louis Munteanu, declarație în forță înainte de Rapid - Farul
Louis Munteanu, care se află sub formă de împrumut la echipa pregătită de Gică Hagi încă din august 2022, de la Fiorentina, a prefațat duelul cu Rapid București.
Giuleștenii vin după victoria categorică cu FCSB, scor 4-0, iar Louis Munteanu admite forma bună pe care o traversează formația dirijată de Cristiano Bergodi în campionat.
De asemenea, atacantul Farului Constanța a precizat că e fericit că a obținut calificarea în play-off și a mai menționat că se gândește să câștige fiecare meci până la finele stagiunii.
"Începe un nou campionat. Suntem fericiți că am ajuns în play-off. Vrem să câștigăm meci de meci și să mergem cu gândul la victorie. Nu avem presiune. Trebuie să ne bucurăm de acest play-off și să scoatem rezultate cât mai bune.
Un meci greu, au arătat că au echipă bună. Vrem să facem un meci bun. Au făcut un meci bun (n.r. cu FCSB), dar nu se aseamănă meciurile. Vom fi montați și cu siguranță o să facem un meci bun.
Vrem să ne clasăm cât mai sus, să fim acolo la cupele europene", a spus Louis Munteanu.
Cum arată clasamentul sezonului regular din Superliga României
Urmăriți SPORT.RO și pe Google News